ליידי דייוויס

הנרייטה מארי מאייר (באנגלית: Henriette Marie Meyer; 1872 – 21 בדצמבר 1963), הידועה בכינוייה ליידי דייוויס (באנגלית: Lady Davis), הייתה פילנתרופית יהודייה אמריקאית-קנדית.

==קורות חיים==
דייוויס נולדה בסן פרנסיסקו, בתו של צ'ארלס מאייר, בנקאי ופילנתרופ. ב-12 ביוני 1898 נישאה לאיש העסקים הקנדי סר מורטימר ברנט דייוויס, ולאחר מכן עבר הזוג להתגורר במונטריאול עד סוף מלחמת העולם הראשונה.

בשנת 1901 נולד בנה, מורטימר דייוויס, וילד נוסף שכנראה מת בלידה. לאחר מספר שנים היא אימצה את אחיינה פיליפ. בשנת 1924 התגרשו בני הזוג. בהסכם הגירושין, שהושג לאחר משא ומתן ממושך, קיבלה דייוויס למעלה ממיליון דולר, סכום שאפשר לה להמשיך בפעילותה הפילנתרופית.

לאחר גירושיה היגרה לצרפת שם הקימה כפר נופש לילדים מעוטי יכולת בשם "Colonie de vacance", וזכתה מהממשלה הצרפתית בעיטור לגיון הכבוד, עבור עבודתה ההתנדבותית והפילנתרופית. בנוסף, שיכנה פליטים שהחלו להגיע לפריז בעקבות עליית הנאצים לשלטון ורדיפות היהודים.

לאחר שפרצה מלחמת העולם השנייה, דייוויס שבה למונטריאול שם תרמה לצבא הבריטי מטוס ספיטפייר וארגנה בתי הארחה עבור חיילי חיל האוויר ודאגה לתחזוקם עד ינואר 1946. עבור עבודתה זו זכתה לעיטור דיים מפקדת האימפריה הבריטית.

בתום המלחמה ייסדה את "קרן ליידי דייוויס" שפעלה להבאת מדענים ומשכילים שניצלו לקנדה, הייתה פעילה במוזיאון לאמנויות של מונטריאול ואוניברסיטת מקגיל.

מספר שנים לפני מותה, ייסדה קרן בשיתוף עם לואיס וברנרד בלומפילד עבור יהודי קנדה. תרומות הקרן הביאו לבניית רשת בתי הספר עמל בישראל.

בישראל יש קרן מלגות על שמה הזוכה לתמיכה מהקרן בקנדה.

==מבנים ומוסדות על שמה==
* המרכז הרפואי כרמל ע"ש ליידי דייוויס בחיפה
* בית הספר עמל ליידי דייוויס השוכן בנאות אפקה בצפון תל אביב
* בית הספר עמל ליידי דייוויס השוכן בקריית יובל בירושלים
* בניין ליידי דייוויס - בניין הספרייה הלאומית הישן בגבעת רם בירושלים
* בניין ליידי דייוויס - הפקולטה להנדסת מכונות בטכניון

<gallery>
קובץ:New Carmel Medical Center (2).JPG|מבנה המרכז הרפואי כרמל ע"ש ליידי דייוויס
קובץ:NLI building2.jpg|בניין הספרייה הלאומית (בניין ליידי דייוויס)
קובץ:Faculty of Mechanical Engineering at Technion.jpg|בניין ליידי דייוויס בטכניון
</gallery>

==קישורים חיצוניים==
* [https://web.archive.org/web/20160303171630/http://letmypeoplegrow.org/2011/04/jews-news-joan-rivers-kirk-michael-douglas/ Jews in the News: Joan Rivers, Kirk and Michael Douglas], באתר Let my people grow 
* [https://web.archive.org/web/20120627171308/http://www1.amalnet.k12.il/LDTA/Pages/about.aspx ליידי דייוויס], באתר בית הספר עירוני קהילתי ליידי דייוויס תל אביב
* [http://news.google.com/newspapers?nid=1946&dat=19631223&id=FJotAAAAIBAJ&sjid=dp4FAAAAIBAJ&pg=5448,4416587 הודעה על פטירתה של ליידי דייוויס], בעיתון הגאזט של מונטריאול 
* [http://www.biographi.ca/009004-119.01-e.php?&id_nbr=8097 ביוגרפיה של דייוויס מורטימר] 
* [http://books.google.co.il/books?id=7-OLBztxW1cC&pg=PA235&lpg=PA235&dq=HENRIETTE+MEYER+lady+davis&source=bl&ots=Va_csI-aM0&sig=ChzvxXBf1KhUhxLNalEbh3rjHUw&hl=iw&sa=X&ei=vpufT6LVNaaQ4gS31YSnAw&redir_esc=y#v=onepage&q=HENRIETTE%20MEYER%20lady%20davis&f=false Naming the Laurentians: A History of Place Names 'up North'], עמ' 176, בגוגל ספרים 
* 
* 
* [https://www.archives.gov.il/archives/Archive/0b0717068031be30/File/0b07170682120804/Item/09071706890f96c1 דיון על צוואתה של ליידי דייוויס בישיבת הממשלה], 13.7.1969

קטגוריה:מקבלי אות לגיון הכבוד
קטגוריה:נדבנים יהודים קנדים
קטגוריה:נדבנים יהודים אמריקאים
קטגוריה:נדבניות יהודיות
קטגוריה:אישים שעל שמם בתי חולים בישראל
קטגוריה:ילידות 1872
קטגוריה:אמריקאיות שנולדו ב-1872
קטגוריה:אמריקאים שנולדו ב-1872
קטגוריה:אמריקאיות שנפטרו ב-1963
קטגוריה:אמריקאים שנפטרו ב-1963